Framundan eru páskar með tilheyrandi ferðalögum landsmanna um landið . Ástæða er til að brýna fyrir fólki nú sem endranær að hætta á gróður - og sinueldum er fyrir hendi og því þarf fólk beðið um að vera á varðbergi . „ Margir halda til dæmis til dvalar í sumarbústöðum yfir páskana til að njóta náttúrunnar og eru fólk í bústöðum sérstaklega hvatt til að fara varlega , “ segir Bjarni Þorsteinsson slökkviliðsstjóri Slökkviliðs Borgarbyggðar . „ Fólk verður að gæta ýtrustu varúðar því í raun er hættuástand nú fyrir hendi í náttúrunni vegna mikilla þurrka að undanförnu . Einnota grill og logandi sígarettustubbar er dæmi um hluti sem hafa byrjað sinuelda og því þarf fólk að meðhöndla þessa hluti sem og aðra á réttan hátt og umfram allt að leika sér ekki með eld . Einnig er mikilvægt að foreldrar og forráðamenn hafi auga með börnum sínum og passi að þau séu ekki að fikta með eld , “ segir Bjarni sem segir varúðarvísuna aldrei of oft kveðna . Spáð er heldur þurru veðri yfir páskana á Vesturlandi og einungis von á lítilsháttar úrkomu á stökustað á Snæfellsnesi á miðvikudag-fimmtudag .